DOI: 10.17903/fk2/r3b9nf
title: Ευρωβαρόμετρο 63.1 (Ιαν-Φεβ 2005)

description: Αυτός ο γύρος ερευνών του Ευρωβαρόμετρου απέκλινε από τις τυποποιημένες μετρήσεις του Ευρωβαρόμετρου και ζήτησε τη γνώμη των ερωτώμενων για ζητήματα που αφορούσαν την επιστήμη και την τεχνολογία, τις κοινωνικές αξίες και τις υπηρεσίες κοινής ωφέλειας. Θέματα: Οι ερωτήσεις της πρώτης ενότητας επικεντρώθηκαν στις στάσεις των ερωτώμενων στα ζητήματα επιστήμης και τεχνολογίας, στα οποία συμπεριλαμβάνονταν το ποιοι τομείς τους ενδιέφεραν περισσότερο, το πόσο καλά ενημερωμένοι ήταν εν γένει καθώς και πιο πρόσφατες επισκέψεις τους σε κάποιο μουσείο επιστήμης και τεχνολογίας ή άλλου τύπου δημόσιο μουσείο. Άλλες ερωτήσεις μέτρησαν το επίπεδο εμπιστοσύνης των ερωτώμενων στην επιστήμη, τις απόψεις τους για τον ρόλο που θα έπρεπε να έχει η επιστήμη και η τεχνολογία στη βελτίωση της οικονομίας, τα πιθανά οφέλη ή τις επιβλαβείς επιπτώσεις της επιστήμης, καθώς και τον ρόλο που διαδραματίζει η Ευρωπαϊκή Κοινότητα στην επιστημονική έρευνα. Ένα άλλο θέμα που διερευνήθηκε ήταν οι κοινωνικές αξίες σε συσχέτιση με την επιστήμη και την τεχνολογία. Οι ερωτώμενοι κλήθηκαν να απαντήσουν στο πόσο συχνά σκέφτονται το νόημα και τον σκοπό της ζωής, τις θρησκευτικές τους πεποιθήσεις, σε τι είδους οικογενειακό περιβάλλον μεγάλωσαν, πόσο συχνά εμπιστεύονται άλλους ανθρώπους, πόσο ικανοποιημένοι νιώθουν από τη ζωή τους, αν θεωρούν ότι το εκπαιδευτικό επίπεδο είναι πιο σημαντικό για έναν άντρα από ότι για μία γυναίκα, και αν οι άντρες μπορούν να είναι καλύτεροι πολιτικοί ηγέτες από ό,τι οι γυναίκες. Επιπλέον, ζητήθηκε από τους/τις ερωτώμενους/ες η άποψή τους σχετικά με την ανάπτυξη των τεχνολογιών (περιλαμβανομένης της ηλιακής ενέργειας, της βιοτεχνολογίας, της γενετικής μηχανικής, του διαδικτύου, της νανοτεχνολογίας), καθώς και πιθανές εφαρμογές της επιστήμης και της τεχνολογίας τα επόμενα 20 χρόνια (όπως η κλωνοποίηση πιθήκων ή χοίρων που προορίζονται για την έρευνα των ανθρώπινων ασθενειών ή η κλωνοποίηση του ανθρώπινου είδους έτσι ώστε τα ζευγάρια να μπορούν να αποκτήσουν παιδί ακόμα και όταν ο ένας από τους δύο έχει κάποια γενετική ασθένεια). Ακόμα, ζητήθηκε από τους/ις ερωτώμενους/ες να εκφράσουν την άποψή/γνώμη τους σχετικά με τη σχέση της ανθρωπότητας με τη φύση, πως διαμορφώνονται οι αποφάσεις τους σχετικά με την επιστήμη και την τεχνολογία βάσει της θεώρησής τους για το πόσο σημαντική θα είναι η συνεισφορά της επιστήμης και της τεχνολογίας στην κοινωνία σε δέκα χρόνια και για τον βαθμό στον οποίο τα άτομα στον χώρο της επιστήμης και της τεχνολογίας επηρεάζουν θετικά την κοινωνία. Τέλος, τα θέματα των υπηρεσιών κοινής ωφέλειας (όπως ο ηλεκτρισμός, το φυσικό αέριο, η σταθερή τηλεφωνία, η κινητή τηλεφωνία, οι ταχυδρομικές υπηρεσίες, οι τοπικές μεταφορές, οι σιδηροδρομικές μεταφορές και οι αεροπορικές μεταφορές) περιλάμβαναν ερωτήσεις σχετικά με την ικανοποίηση από τις παρεχόμενες υπηρεσίες, την πρόσβαση, τη δίκαιη τιμολόγηση, την ποιότητα των υπηρεσιών καθώς και την εξυπηρέτηση πελατών. Δημογραφικά στοιχεία: Ηλικία, φύλο, υπηκοότητα, οικογενειακή κατάσταση, τόπος καταγωγής ερωτώμενου/ης και μελών νοικοκυριού, τοποθέτηση στον άξονα αριστεράς-δεξιάς, κατάσταση απασχόλησης και επαγγελματική απασχόληση, ηλικία ολοκλήρωσης σπουδών, σύνθεση νοικοκυριού, σταθερό και κινητό τηλέφωνο στο νοικοκυριό, θρησκευτική πεποίθηση, περιοχή και βαθμός αστικοποίησης.